WB By Poll 2022: উপনির্বাচন ঘিরে ব্যস্ততা তুঙ্গে, ১৩৮ কোম্পানি কেন্দ্রীয় বাহিনী মোতায়েন নির্বাচন কমিশনের

কলকাতা টিভি ওয়েব ডেস্কঃ আসানসোল লোকসভা এবং বালিগঞ্জ বিধানসভার উপনির্বাচনে (WB By Poll 2022) ঘিরে ব্যস্ততা তুঙ্গে।এই নির্বাচনকে সাধারণ সামনে রেখে ডিসিআরসি সেন্টারগুলোতে ইতিমধ্যেই ভোট কর্মীরা পৌঁছেছেন।পরীক্ষা করে ইভিএম মেশিনও দেখে নিচ্ছেন ভোট কর্মীরা।উপনির্বাচনে ১৩৩ কোম্পানি কেন্দ্রীয় বাহিনী মোতায়েন থাকছে।অতিরিক্ত আরও ৫ কোম্পানি কেন্দ্রীয় বাহিনীত উপনির্বাচনের জন্য পাঠানো হচ্ছে।উপনির্বাচন প্রক্রিয়া শেষ না হওয়া পর্যন্ত মোট ১৩৮ কোম্পানি কেন্দ্রীয় বাহিনী মোতায়েন রাখার সিদ্ধান্ত নির্বাচন কমিশনের।

আসানসোল লোকসভা নির্বাচনে এবারে ডিসিআরসি সেন্টার করা হয়েছে তিনটি।রানীগঞ্জের মঙ্গলপুর এলাকায় হয়েছে পাণ্ডবেশ্বর ও রানীগঞ্জ বিধানসভার জন্য।আসানসোল ইঞ্জিনিয়ারিং কলেজে আসানসোল উত্তর, দক্ষিণ ও কুলটি বিধানসভা এলাকার ডিসিআরসি সেন্টার করা হয়েছে। অন্যদিকে, আসানসোল ধাদকা পলিটেকনিকে জামুরিয়া ও বারাবনি বিধানসভার জন্য করা হয়েছে ডিসিআরসি সেন্টার।

এতে ভোট কর্মীদের কিছুটা হলেও সমস্যা হচ্ছে ভোটের ডিউটি করতে এসে। কেউ বলছেন নির্বাচন কমিশন থেকে যা ব্যবস্থা করা হয়েছে তা যথেষ্ট নয়। কেন এই দুদিন অনেক সময় দেখা যায় ভোটকেন্দ্রে গিয়ে কোথাও জলের অভাব আবার কোথাও হয়তো বিদ্যুতের অভাব।তবে তাঁদের বক্তব্য, কেন্দ্রীয় বাহিনী এবং পুলিস যদি সঠিকভাবে কাজ করে তাহলে, ভোট শান্তিতে সম্পূর্ণ হবে।